38 
TÁRSULATI ÜGYEK. 
Társulatunk saját körében történt munkálkodását a titkári jelentés ismer¬ 
teti meg. 
3. Dr. Staub Móricz első titkár felolvassa a következő titkári jelentést: 
Tisztelt Közgyűlés! 
Minthogy hivatalos kötelességeim közé tartozik a mai napon társulatunk 
a lefolyt évben kifejtett működéséről és belső állapotjáról a tisztelt közgyűlésnek 
áttekintő jelentést tenni, különös szerencsémnek tartom, hogy ezt immár heted 
ízben tehetem. 
Társulatunk komoly törekvésének és tudományunkban való haladása minden¬ 
kor híven tükröződik vissza szakülési előadásainkon és közlönyünkben és én azt 
hiszem tisztelt közgyűlés, hogy e kettős tekintetben bátran bizhatunk az e téren 
előre haladottabb külföldi szaktársaink ítéletében. Ki figyelemmel követi a külföldi 
irodalmat, örömmel fogja tapasztalni, hogy közlönyünk akármilyen külföldi szak¬ 
lappal egyenértékű és ugyanazon figyelemben részesül, mint a milyenben mi meg¬ 
szoktuk a külföldi irodalmat részesíteni. A lefolyt év hat szakülésein tizennyolcz 
olyan előadást tartottak tisztelt tagtársaink, melyek majdnem kivétel nélkül önálló 
kutatás eredményét foglalták magokban és különös hálával lehetünk az illetők — 
kiknek neveit fölsorolni kötelességemnek tartom — iránt, mert társulatunk eleven¬ 
ségét leginkább nekik köszönjük. így Hala váts Gyula tagtárs úr négy előadásában 
részint Krassó-Szörénymegye érdekes geológiai viszonyairól, részint az artézi kutak 
fúrása utján nyert eredményekről értekezett. Szinten hazánk geológiáját illetik 
dr. Szontagh Tamás, dr. Posewitz Tivadar és dr. Szádeczky Gyula tagtárs urak 
előadásai. A kristallographia köréből dr. Schmidt Sándor és Zimányi Károly urak 
két-két előadást tartottak ; Franzenau Ágoston úr pedig megörökítette előadásá¬ 
val a híres brádi aranyleletet és végre dr. Schafarzik Ferencz megismertette 
velünk a skandinaviai félsziget országainak virágzó kőiparát, melyet a színhelyen 
tett tanulmányok alapján jól ismer. 
Azonban tavalyi szaküléseink közül kettő különös fölemlítésre méltó. Az 
egyiken a rég keresett alkalom kínálkozott, hogy szeretett és tisztelt elnökünk 
iránt a szeretet, tisztelet és hála adóját, ha mindjárt szerény módon is, leróhassuk. 
Megadta neki és nekünk az Ég, hogy körünkben megülhette születésének hetvene¬ 
dik évfordulóját és ha mindjárt fényes ajándékokat nem vihettünk elébe, helyette¬ 
sítették ezeket három ünnepi előadónk velős előadásai, melyek fényes tanúságot 
tesznek arról a haladásról, melyet tudományunkban abban az időben tettünk, 
melyben mélyen tisztelt elnökünk mindig fényes vezércsillagunk volt. E kornak 
hű képét adta dr. Schafarzik Ferencz úr «Szabó József és a magyar geológia# 
czímű előadásában, melynek mintegy kiegészítő részét képezte Inkey Béla urnák 
elnökünk Selmeczről szóló monumentális munkájának beható és szakavatott ismer¬ 
tetése. Ünnepi szakülésünk állandó emlékét különben a pétervái’adi hvpersenon- 
rétegek faunájának ama érdekes alakja fogja képezni, melyet dr. Pethö Gyula 
tagtárs úr az ünnepelt elnök úr neve alatt örökítette meg az irodalomban. 
A különös említésre méltó szaküléseink másika igénytelen véleményem sze¬ 
rint az is, melyen a m. kir. földtani intézet egy újabb működési körével megismer¬ 
kedtünk. Talajkutatásokat agronom tekintetből már régebben tettek minálunk is, 
hiszen talán mélyen tisztelt elnökünk az első, ki e téren is kezdeményezőleg 
( 38 ) 
